|  |  |  |  |  |  |  |  |
| --- | --- | --- | --- | --- | --- | --- | --- |
| *Εικόνα που περιέχει κείμενο  Περιγραφή που δημιουργήθηκε αυτόματα*

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ & ΚΟΙΝΩΝΙΚΗΣΑΛΛΗΛΕΓΓΥΗΣ**ΔΙΟΙΚΗΣΗ 2ΗΣ ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ ΠΕΙΡΑΙΩΣ & ΑΙΓΑΙΟΥΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ»**ΓΡΑΦΕΙΟ ΚΛΗΡΟΝΟΜΙΩΝ** | **Α.Δ.Α:** ΨΖΧ446907Ο-Ζ40**ΑΔΑΜ :** 22PROC009969473**Μυτιλήνη** 27/1/2022**Αριθμ. πρωτ.** 1419 |
|  |  |
|  Ταχ. Δ/νση: Ε. Βοστάνη 48 Ταχ. Κώδικας: 81100 Πληροφορίες: Πανάγος Νικόλαος Τηλέφωνο: 2251029753 Fax: 2251029753 Ε-Mail: klirodotimabostani@gmail.com |  |

**ΘΕΜΑ:** ΔΙΕΝΕΡΓΕΙΑ ΜΕΙΟΔΟΤΙΚΗΣ ΔΙΑΓΩΝΙΣΤΙΚΗΣ ΔΙΑΔΙΚΑΣΙΑΣ για ΕΠΙΣΚΕΥΕΣ ΣΤΟ ΚΤΙΡΙΟ ΚΟΥΝΤΟΥΡΙΩΤΗ 79 ΣΤΗ ΜΥΤΙΛΗΝΗ.(CPV: 50700000-2)Στα πλαίσια των διατάξεων του Ν. 4182/2013 «Κώδικας κοινωφελών περιουσιών, σχολαζουσών κληρονομιών και λοιπές διατάξεις» όπως έχει τροποποιηθεί έως σήμερα **ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗ ΧΑΜΗΛΟΤΕΡΗ ΤΙΜΗ**και έχοντας υπόψη:1. Το Άρθρο 171 παράγραφος 4 του Ν. 4261/2014 Κεφάλαιο Β’ όπως τροποποίησε το Άρθρο 48 του Ν. 4182/2013
2. Τον νόμο 2889/2001 Άρθρο 13 παράγραφος 8 περί διαχείρισης κληροδοτημάτων Νοσοκομείου Μυτιλήνης
3. Την υπ΄ αριθ. 29η/13– 12 – 2022 θέμα 8Ο , απόφαση του Διοικητικού Συμβουλίου του Γενικού Νοσοκομείου Μυτιλήνης «Βοστάνειο»
4. Τις διατάξεις περί προμηθειών και υπηρεσιών του Δημοσίου.

Ο Διοικητής του Γενικού Νοσοκομείου Μυτιλήνης «Βοστάνειο», ως διαχειριστής των κληρονομιών Γεωργίου Α. Βοστάνη , Μιλτιάδη Παναγιώτη Χλιμίτζα, Ελευθερίου Βερβέρη και Παράσχου ή Παρασκευά Τζιτζή.**ΖΗΤΑΕΙ**την **υποβολή** **κλειστής προσφοράς** για επισκευές στο κτίριο Κουντουριώτου 79 στη ΜυτιλήνηΝα αναφέρεται ότι η προσφερόμενη τιμή επιβαρύνεται με το νόμιμο Φ.Π.Α.Ο διαγωνισμός θα διενεργηθεί στις **7/2/2022** ημέρα Δευτέρα και ώρα **12:00**. Η προσφορά σας θα γίνεται αποδεκτή στο Γραφείο Κληρονομιών το αργότερο ως την Παρασκευή **4/2/2022 και ώρα 14:30μ.μ.** και σύμφωνα με το πρωτόκολλο της Γραμματείας του Γενικού Νοσοκομείου Μυτιλήνης «Βοστάνειο».Προϋπολογισμός δαπάνης **3.000,00 ευρώ μη συμπεριλαμβανομένου Φ.Π.Α.** |  |

**ΤΕΧΝΙΚΗ ΠΕΡΙΓΡΑΦΗ**

Η παρούσα τεχνική περιγραφή αφορά τον τρόπο κατασκευής και τις γενικές προδιαγραφές των υλικών που θα χρησιμοποιηθούν καθώς και τις απαιτούμενες οικοδομικές εργασίες που πρέπει να πραγματοποιηθούν, για την καθαίρεση των εσωτερικών τοιχοποιιών από πλάκες πορομπετόν και κατασκευή νέων τοιχοπετασμάτων από γυψοσανίδα, στα γραφεία του Β΄ ορόφου, στο κτίριο επί της οδού Π. Κουντουριώτη. Επίσης θα πραγματοποιηθεί και καθαρισμός του δώματος του κτιρίου.

**Ι. ΚΑΘΑΙΡΕΣΕΙΣ**

* **Καθαιρέσεις εσωτερικών τοιχοποιιών από πορομπετόν (YTONG)**

Σε ότι αφορά τις καθαιρέσεις - αποξηλώσεις, οι εργασίες θα εκτελεσθούν με εξαιρετική προσοχή και επιμέλεια ώστε να μη προκαλείται ενόχληση στην λειτουργία των γραφείων της στεγαζόμενης υπηρεσίας. Εφιστάτε η προσοχή στη συγκέντρωση και αποκομιδή των προϊόντων καθαίρεσης και αποξήλωσης. Απαγορεύεται η συσσώρευση των υλικών κατά συνέπεια τα υλικά θα απομακρύνονται αμέσως από τους χώρους εργασίας. Ο χώρος εργασιών θα σφραγιστεί ερμητικά, με ευθύνη του Αναδόχου, για προστασία από την σκόνη, των όμορων χώρων και η εξέλιξη των εργασιών θα γίνει σύμφωνα με τις υποδείξεις της στεγαζόμενης υπηρεσίας.

Αναλυτικά

 Θα γίνει η καθαίρεση τριών εσωτερικών τοίχων από πορομπετόν (YTONG), οι οποίοι αποτυπώνονται στο σχέδιο που επισυνάπτεται, συνολικής επιφάνειας 32m2. Η καθαίρεση θα γίνει με προσοχή ώστε να μην επηρεαστεί η επιπεδότητα και η ασφαλής στήριξη των γειτονικών και εφαπτόμενων τοίχων.

 Θα αποξηλωθούν με προσοχή τυχόν εξωτερικά κανάλια όδευσης καλωδίων, προκειμένου να τοποθετηθούν ξανά στην επιφάνεια των νέων τοιχοπετασμάτων που θα κατασκευαστούν. Τυχόν μικρής έκτασης ηλεκτρικές εργασίες, για την ορθή αποκατάσταση των ηλεκτρικών εγκαταστάσεων, θα γίνουν με μέριμνα του αναδόχου.

 Στη συνέχεια θα γίνει απομάκρυνση των προϊόντων καθαιρέσεων με ευθύνη του Αναδόχου.

 Οι επιφάνειες επαφής των αφαιρούμενων τμημάτων θα αποκαθίστανται προκειμένου να είναι λείες, καθαρές και πλήρως απαλλαγμένες από προεξέχοντα στοιχεία συνδέσμων και στηριγμάτων.

 Συμπεριλαμβάνεται και η προσεκτική αποξήλωση τριών (3) ανοιγόμενων θυρών, οι οποίες θα φυλαχτούν στον χώρο και θα επανατοποθετηθούν στα υπό κατασκευή τοιχοπετάσματα από γυψοσανίδα.

 Όλες οι εργασίες θα εκτελεστούν με συνεννόηση με την Τεχνική Υπηρεσία του Νοσοκομείου Μυτιλήνης και όπου κριθεί απαραίτητο, θα γίνει αντιστήριξη. Η Τεχνική Υπηρεσία δύναται να τροποποιήσει τις εργασίες εάν εντοπίσει θέμα επικινδυνότητας σε ότι αφορά τα υπό καθαίρεση τμήματα, προκειμένου να εξασφαλίσει την στατική επάρκεια της κατασκευής.

**ΙΙ. ΚΑΤΑΣΚΕΥΕΣ**

Κατασκευή τοιχοπετασμάτων από διπλή γυψοσανίδα.

Θα κατασκευαστούν νέα χωρίσματα στα ίδια σημεία με τους υπό καθαίρεση τοίχους, από γυψοσανίδα και θα επανατοποθετηθούν οι ίδιες θύρες που προϋπήρχαν, έτσι ώστε να επιτευχθεί η ίδια διάταξη χώρου.

Όλα τα εσωτερικά διαχωριστικά τοιχοπετάσματα, που προβλέπονται για την υλοποίηση της νέας διαρρύθμισης, κατασκευάζονται από διπλή (τύπου 2+2) κοινή γυψοσανίδα πάχους 12.5 mm εκατέρωθεν μεταλλικού, γαλβανισμένου, στραντζαριστού σκελετού, σχήματος Π. Το συνολικό πάχος των τοιχοπετασμάτων θα είναι 12.5 cm. Ο σκελετός θα περιλαμβάνει οριζόντια στοιχεία στο δάπεδο και την οροφή (στρωτήρες διαστ. 75x40 mm) και κατακόρυφα (ορθοστάτες διαστ. 75x50 mm) που θα τοποθετούνται ανά 0.60 m. Ο σκελετός θα στηρίζεται στο δάπεδο και στην οροφή από οπλισμένο σκυρόδεμα με μεταλλικά ελάσματα. Οι ορθοστάτες θα πρέπει να είναι ενιαίοι σε όλο το ύψος τους χωρίς ενδιάμεσες συνδέσεις. Οι γυψοσανίδες βιδώνονται στο σκελετό ανά 0.40 m.

Στις παραστάδες των θυρών, για τη στήριξη της κάσας, χρησιμοποιούνται μεταλλικοί ενισχυμένοι ορθοστάτες από προφίλ λαμαρίνας σχήματος Π , διαστ. 40Χ75Χ2 mm., στις πλευρές του ανοίγματος σ΄ όλο το ύψος του τοίχου. Ο αρμός των γυψοσανίδων δεν πρέπει να διαμορφώνεται σε συνέχεια του ανοίγματος της πόρτας. Η ένωσή τους πρέπει να γίνεται πάντα σε ενδιάμεσο ορθοστάτη στο υπέρθυρο. Στους αρμούς των γυψοσανίδων πρέπει να τοποθετηθεί υαλοταινία. Εσωτερικά τα διαχωριστικά θα έχουν μόνωση από πετροβάμβακα 5cm.

Γενικές απαιτήσεις:

Ο σκελετός όλων των χωρισμάτων θα φθάνει υποχρεωτικά μέχρι το φέροντα οργανισμό (οροφή) που θα γίνεται η άνω στήριξη.

Όλη η επένδυση με γυψοσανίδες θα φθάνει μέχρι το φέροντα οργανισμό (οροφή).

Όλες οι ενώσεις των γυψοσανίδων θα έχουν την απαιτούμενη στερεότητα, έντεχνο και επιμελές αρμολόγημα ώστε να μην διακρίνονται οι αρμοί μετά τον τελικό χρωματισμό.

Η στερέωση των στρωτήρων επιτυγχάνεται με βύσματα μεταλλικά ανά 40 εκ. τουλάχιστον.

Ενδιάμεσα των στρωτήρων και ανά 60 εκ. αξονικής απόστασης τοποθετούνται οι ορθοστάτες και σταθεροποιούνται κατάλληλα.

Οι γυψοσανίδες πρώτης και δεύτερης στρώσης τοποθετούνται όρθιες. Η πρώτη γυψοσανίδα βιδώνεται με ειδικές φωσφατωμένες βίδες μήκους 25 χλστ. ανά 25 εκ. και ακολουθεί η δεύτερη γυψοσανίδα η οποία βιδώνεται με ίδιες βίδες μήκους 35 χλστ. Οι αρμοί πρώτης και δεύτερης στρώσης πρέπει να μετατίθενται κατά 60 εκ. και να στηρίζονται σε ορθοστάτη.

Οι δημιουργούμενοι αρμοί στις εμφανείς πλευρές του χωρίσματος μεταξύ των γυψοσανίδων καλύπτονται με αυτοκόλλητη γάζα, σπατουλάρονται με δύο στρώσεις ειδικό στόκο παραγωγής του εργοστασίου προμήθειας των γυψοσανίδων, για να γεμίσει όλη η εσοχή των φάλτσων παρειών που έχουν οι γυψοσανίδες.

Ακολούθως τρίβονται και περνιέται το ειδικό υλικό φινιρίσματος των σπατουλαριστών τμημάτων. Πριν από την τελική βαφή η επιφάνεια του χωρίσματος θα επαλειφθεί με ειδικό αστάρι για εξομοίωση της απορροφητικότητας χαρτιού και υλικού στοκαρίσματος.

Μετά το φινίρισμα ακολουθεί λείανση των αρμών ούτως ώστε με την δια πλαστικού χρώματος βαφή των χωρισμάτων να μην διακρίνονται καθόλου οι αρμοί που έχουν στοκαριστεί.

Στα δημιουργούμενα ανοίγματα για τη τοποθέτηση κασών - θυρών οι ορθοστάτες θα ενισχύονται εσωτερικά με ειδικούς ορθοστάτες πάχους 2 χλστ. και θα στερεώνονται στο δάπεδο με ειδικές πρόσθετες γωνίες και μεταλλικά βύσματα.

## ΙΙΙ. ΧΡΩΜΑΤΙΣΜΟΙ

Όλα τα νέα τοιχοπετάσματα γυψοσανίδας θα περαστούν με «primer» γυψοσανίδας, θα στοκαριστούν με ακρυλικό στόκο, θα τριφτούν, θα περαστούν με αστάρι ακρυλικού και θα βαφούν με ατοξικό πλαστικό - ακρυλικό χρώμα σε δύο στρώσεις. Επίσης θα βαφεί και ο εσωτερικός τοίχος στο γραφείο στην ανατολική πλευρά του κτιρίου, από την πλευρά του WC.

Συγκεκριμένα:

1. Θα προηγηθεί ο έλεγχος και η αποκατάσταση της επιπεδότητας των επιφανειών και των λοιπών τυχόν ανωμαλιών, με κατάλληλο επισκευαστικό κονίαμα, ώστε να μην υπάρχουν ελαττώματα μετά τον χρωματισμό.
2. Θα ακολουθήσει καλός καθαρισμός των επιφανειών από τυχόν κακής συνοχής υλικά, σκόνες, λάδια και άλατα και όπου απαιτείται στοκάρισμα, αυτό θα γίνεται με την χρήση ακρυλικού στόκου νερού, που θα εφαρμοσθεί με σπάτουλα και με κατάλληλο τρίψιμο, με ανάλογο γυαλόχαρτο, ώστε να επιτευχθεί λεία και ανθεκτική επιφάνεια.
3. Στη συνέχεια θα ασταρωθεί η συγκεκριμένη επιφάνεια, με μία στρώση διαφανούς ακρυλικού υποστρώματος και θα ακολουθήσει ο χρωματισμός της με οικολογικό πλαστικό χρώμα, αρίστης ποιότητας, σε δύο στρώσεις, στην ίδια απόχρωση με τις υπόλοιπες επιφάνειες των χώρων.
4. Κάθε επόμενη στρώση θα εφαρμόζεται αφού έχει στεγνώσει τελείως η προηγούμενη, έχει υποστεί την απαραίτητη κατάλληλη προεργασία και έχουν αρθεί τυχόν ατέλειες και αστοχίες της.
5. Πριν από την βαφή των επιφανειών θα λαμβάνονται όλα τα απαραίτητα μέτρα για την κάλυψη ή αφαίρεση επιφανειών που δεν χρωματίζονται. Μετά το τέλος των χρωματισμών θα αποκαλύπτονται ή θα τοποθετούνται στις θέσεις τους.
6. Οι τελικοί χρωματισμοί πρέπει να είναι ομοιογενείς, λείοι και να έχουν την ίδια απόχρωση, αλλιώς δεν θα γίνονται δεκτοί.

**IV. ΚΑΘΑΡΙΣΜΟΣ ΔΩΜΑΤΟΣ ΤΟΥ ΚΤΙΡΙΟΥ**

Θα πραγματοποιηθεί επιμελής καθαρισμός του δώματος του κτιρίου από βρύα χόρτα - λειχήνες, τα οποία αναπτύσσονται σε μεγάλη έκταση και κυρίως στον χώρο πλησίον των δεξαμενών. Επίσης θα γίνει καθαρισμός από σαθρά υλικά σε όλη την επιφάνεια του δώματος και των στομίων των υδρορροών.

Όλα τα άχρηστα υλικά που θα συσσωρευθούν κατά τον καθαρισμό, θα απομακρυνθούν από τον χώρο με ευθύνη του αναδόχου.

**V. ΠΑΡΑΤΗΡΗΣΕΙΣ**

* Ο ανάδοχος έχει την υποχρέωση να επισκεφτεί τον χώρο για τον οποίο προορίζεται η κατασκευή και να το αναφέρει στην προσφορά του ότι έλαβε γνώση των τοπικών συνθηκών .
* Ο ανάδοχος θα μεριμνήσει να μην εμποδίζει την ομαλή λειτουργία των Γραφείων και των υπολοίπων χώρων του κτιρίου.
* Ο προγραμματισμός των εργασιών θα γίνει κατόπιν συνεννόησης με τον υπεύθυνο του τμήματος του Κληροδοτήματος του Νοσοκομείου, την στεγαζόμενη υπηρεσία, καθώς επίσης και με την Τεχνική Υπηρεσία και την Επιτροπή παραλαβής των εργασιών του Νοσοκομείου.
* Κατά την διάρκεια των εργασιών θα ληφθούν τα απαραίτητα μέτρα για την προστασία του εξοπλισμού των Γραφείων (ηλεκτρονικός και ξενοδοχειακός) από τυχόν φθορές.
* Όλα τα υλικά που θα χρησιμοποιηθούν πρέπει να είναι αρίστης ποιότητας και θα πρέπει να μην περιέχουν τοξικές ουσίες που μπορούν να βλάπτουν την υγεία του ανθρώπου.
* Όλες οι εργασίες θα γίνουν σύμφωνα με τους κανόνες της τέχνης. Το συνεργείο που θα χρησιμοποιηθεί θα πρέπει να είναι έμπειρο για τέτοιου είδους εργασίες.
* Ο ανάδοχος υποχρεούται μετά το πέρας των εργασιών να αφαιρέσει και να απομακρύνει με δική του ευθύνη και έξοδα όλα τα άχρηστα υλικά που θα προκύψουν κατά τις εργασίες. Οι χώροι πρέπει να παραδοθούν καθαροί, σε πλήρη και κανονική λειτουργία.
* Για τυχόν φθορές που θα προκληθούν κατά τη διάρκεια των εργασιών, ο ανάδοχος έχει την υποχρέωση της αποκατάστασής τους χωρίς πρόσθετη αποζημίωση.
* Ο ανάδοχος έχει την αποκλειστική ευθύνη και υποχρεούται για την τήρηση όλων των κανόνων υγιεινής και ασφάλειας των εργαζομένων του καθώς επίσης και την υποχρέωση τήρησης των προβλεπόμενων από το εργατικό δίκαιο για τους εργαζόμενους που θα χρησιμοποιήσει.
* Ο ανάδοχος έχει την αποκλειστική ευθύνη για την φύλαξη υλικών και εργαλείων στο χώρο εκτέλεσης εργασιών.
* Όλα τα υλικά και μικροϋλικά που θα απαιτηθούν για την πραγματοποίηση των εργασιών καθώς και τα προστατευτικά υλικά (νάιλον, χαρτοταινίες κ.α.), θα είναι υποχρέωσης του αναδόχου.
* Σε ότι δεν καλύπτουν οι παρούσες προδιαγραφές, ισχύουν οι εν΄ισχύ εθνικές και όπου δεν υπάρχουν οι αντίστοιχες ευρωπαϊκές.
* Να προσκομίσει Υπεύθυνη Δήλωση ότι αποδέχεται το σύνολο των όρων της παρούσας τεχνικής περιγραφής και παρατηρήσεων.

 **Ο ΔΙΟΙΚΗΤΗΣ**

 **ΚΑΜΠΟΥΡΗΣ ΓΕΩΡΓΙΟΣ**